## El Consell aprova convenis amb les universitats públiques de la Comunitat per a fomentar activitats en matèria de diversitat

*** La Generalitat destina un total de 243.572 euros a estes accions, que es desenrotllaran al llarg de 2024**

El Consell ha aprovat la renovació dels convenis de la Vicepresidència i Conselleria de Servicis Socials, Igualtat i Vivenda amb les cinc universitats públiques de la Comunitat Valenciana per al foment d’activitats en matèria de diversitat per a l’exercici de 2024.

Les universitats beneficiàries són la Universitat d’Alacant, la Universitat Miguel Hernández d’Elx, la Universitat Jaume I de Castelló, la Universitat Politècnica de València i la Universitat de València.

L’objectiu d’estos convenis és dur a terme actuacions en matèria de diversitat mitjançant el foment de la igualtat com a ferramenta de cohesió i enriquiment social en l’àmbit universitari.

A través de la firma d’estos convenis, la Vicepresidència pretén que la diversitat siga tractada en els diferents projectes perquè arribe a tota la comunitat universitària, des de l’alumnat fins al professorat i el personal administratiu.

Per a això, la Vicepresidència, a través de la Direcció General de Diversitat, destina un total de 243.572 euros, repartits a parts iguals entre les cinc universitats.

Les activitats subvencionables se centren en la formació i sensibilització del professorat, el personal d’administració i servicis i l’alumnat mitjançant cursos, seminaris i altres activitats; estudis i investigació sobre la diversitat i el treball de les unitats d’orientació i atenció a la diversitat.

Fecha: 22/10/2024